Diari Oficial de la Generalitat Valenciana


Sumari del DOGV 4492, del 05-05-2003 (2003/4743)

ORDE de 28 de març de 2003, de la Conselleria de Cultura i Educació, per la qual es modifica l'autorització d'obertura i funcionament per als ensenyaments que s'especifiquen en l'annex a diversos centres docents privats.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4492

Data del DOGV
:   05-05-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/4743


Data del document
:   28-03-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Canals
    * Alcúdia, l'
    * centre d'ensenyament
    * ensenyament privat

ORDE de 28 de març de 2003, de la Conselleria de Cultura i Educació, per la qual es modifica l'autorització d'obertura i funcionament per als ensenyaments que s'especifiquen en l'annex a diversos centres docents privats. [2003/S4743]
  
Els expedients han sigut incoats a instància dels representants de la titularitat dels centres que sol·liciten la modificació de l'autorització d'obertura i funcionament per als ensenyaments que s'especifiquen en l'annex.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, quant a espais educatius es referix, a allò disposat en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou informe favorable de la Unitat Tècnica de Construccions i el compromís d'aportar la relació de professors i titulacions respectives abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.2002); el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.1992) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
Ordene
  
Únic
  
Modificar l'autorització d'obertura i funcionament dels centres Sant Antoni Abad, de Canals i San Andrés Apóstol, de l'Alcúdia, en el sentit de variar, en els termes especificats en l'annex, el nombre d'unitats o llocs escolars inicialment autoritzats.
  
DISPOSICIONS ADDICIONALS
  
Primera
  
Els centres que no hi hagen aportat la relació de professors i les titulacions respectives de les unitats d'Educació Especial (suport a la integració) hauran de fer-ho davant la Direcció Territorial de Cultura i Educació de València, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents, quedant, fins al seu compliment, ajornada la posada en funcionament dels esmentats ensenyaments.
  
Segona
  
Els centres han de complir el que es disposa en l'article 6 del Reial Decret 1.004/1991, de 14 de juny (BOE de 26.06.1991), i en el Decret 193/1988, de 12 de desembre (DOGV de 02.02.1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Tercera
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 28 de març de 2003
  
El conseller de Cultura i Educació
  
Manuel Tarancón Fandos
  
Annex
  
Centre: Sant Antoni Abad
  
Titular: Arquebisbat de València
  
Domicili: avinguda 9 d'octubre, 24
  
Localitat: Canals
  
Província: València
  
Codi: 84281399
  
Ensenyaments i capacitat màxima que s'autoritzen:
  
- Educació Especial, suport a la integració, amb 2 unitats i 30 llocs escolars, de manera que el centre quedarà configurat en la seua totalitat amb la següent composició:
  
- 3 unitats d'Educació Infantil, segon cicle, amb 75 llocs escolars.
  
- 6 unitats d'Educació Primària amb 150 llocs escolars.
  
- 4 unitats d'Educació Secundària Obligatòria, amb 120 llocs escolars.
  
- 2 unitats d'Educació Especial (suport a la integració), amb 30 llocs escolars.
  
Sense perjuí de la composició transitòria aprovada per Orde de 18 de setembre de 1996 (DOGV de 18.11.96), i que afecta fins al curs acadèmic 2004/2005.
  
Centre: San Andrés Apóstol
  
Titular: arquebisbat de València
  
Domicili: plaça de la Constitució, 5
  
Localitat: l'Alcúdia
  
Província: València
  
Codi: 00453598
  
Ensenyaments i capacitat màxima que s'autoritzen:
  
- Educació Especial, suport a la integració, amb 1 unitats i 15 llocs escolars, de manera que el centre queda configurat en la seua totalitat amb la següent composició:
  
- 3 unitats d'Educació Infantil, segon cicle, amb 75 llocs escolars.
  
- 6 unitats d'Educació Primària, amb 147 llocs escolars.
  
- 4 unitats d'Educació Secundària Obligatòria, amb 118 llocs escolars.
  
- 1 unitat d'Educació Especial (suport a la integració) amb 15 llocs escolars.